Mihai Morar și fiicele sale au mers în vacanță în Maramureș, iar în timp ce se plimbau au găsit o casă abandonată pe care au inspectat-o cu mare atenție.
Omul de radio a fost într-o vacanță cu ocazia sărbătorilor Pascale în Maramureș. S-a relaxat, a admirat peisajele pitorești, a mâncat preparate tradiționale, dar a făcut și o plimbare plină de istorie alături de fiicele lui. Cei trei au găsit o casă părăsită în timp ce se plimbau și au decis să o inspecteze, informează Cancan.
Ei au găsit un televizor vechi, un raport de producție din 1999 și au tras concluzia că ar fi fost reședința șefului de șantier de la Barajul Runcu.
„De ani de zile nu a mai pus omul piciorul aici. Aici e raiul, și în rai am găsit o casă abandonată, dacă vă vine să credeți”, a spus Mihai Morar la începutul videoclipului.
„Și e foarte înfricoșător”, a completat una dintre fiicele moderatorului.
„Raport de producție septembrie, 1999.”
„Au trecut niște ani”, a continuat dialogul dintre cei doi.
Ei au mai găsit o sobă de teracotă spartă, un pachet de țigări gol și un CD cu Laura Stoica.
„Aici stătea șeful de șantier. Îl salutăm pe domnul Gheorghe Nemeș, oriunde ar fi”, a mai spus Mihai Morar.
View this post on Instagram
Cei trei au mai găsit niște notițe despre resetarea calculatorului și un document din 1998 despre șantier. Aceștia au avut curaj să urce și la etaj de unde s-au bucurat de o priveliște superbă.
Postarea omului de radio a strâns foarte multe comentarii unde internații și-au dat cu părerea despre Gheorghe Nemeș și șantierul Runcu.
„Șantierul Runcu. Atunci când se muncea într-un anume fel. Ce s-a construit s-a abandonat. Ceva n-a mers bine, nu merge bine. Încotro ne îndreptăm?”;
„Aproape totul s-a năruit după 1990 din neglijența tuturor care au urmat la conducerea țării până în prezent. Trist dar adevărat!”;
„Domnul Nemeș nu mai este în viață. O parte din familia lui locuiește în Sighetu-Marmației”, sunt unele dintre comentariile postării.